da da cs da id de da da da sv da da da da da da da da da da da da da da da da da da da da da da sv en sv da da da da sv fr de de de da da da da da da da sv da da da da da de
Smartphone brug - før og efter sengetid - ReloadMe
Temauge om søvn og det digitale liv
Forklar eleverne, at de først skal se en video, hvor en forsker fortæller om nogle af de resultater, som forskningen i brug af smart phones før og efter sengetid har vist, og at de bagefter skal sammenholde med data fra en anden undersøgelse.
Bed eleverne om at lægge mærke til følgende spørgsmål, mens de ser videoen. Eleverne må gerne tage noter undervejs, og bagefter skal de kunne gøre rede for de vigtigste pointer til resten af klassen.
Hvad forsker Thea Otte Andersen i?
Hvilke hovedresultater har hun fundet frem til?
Hvad har overrasket hende mest?
Hvilke forskningsmetoder har Thea Otte Andersen og hendes kollegaer anvendt i undersøgelsen?
Hvornår bør man ifølge Thea Otte Andersen tænke over at ændre sin brug af smart phones før sengetid?
Hvad peger Thea Otte Andersens på, at man bør forske mere i, og hvorfor er det relevant?
Vis filmen med Thea Otte Andersen (ca. 7 min) og saml op på spørgsmålene i plenum. Spørg evt. også om, hvad eleverne tænker om undersøgelsens resultater, og bed dem begrunde, hvorfor de er overraskede/ikke er overraskede over resultaterne.
Uddel herefter bilag med uddrag af Københavns kommunes undersøgelse ’Ungeprofilen 21-22’ side 29-31 samt ‘Ungeprofilen 2021-22- skoletype’ side 24-26 og introducér opgaven:
Eleverne skal i makkerpar aflæse graferne og uddrage pointer om de københavnske unges søvn og mobilbrug. Relevante spørgsmål kunne fx være:
Hvad viser de enkelte grafer?
Hvilke tre grafer, hæfter I jer mest ved i undersøgelsen? – Gengiv de tre pointer, I synes springer mest i øjnene, og begrund, hvorfor I synes, at disse resultater er interessante.
Hvad viser undersøgelsen, hvis I zoomer ind på køn? – Er der noget som overrasker -hvorfor/ hvorfor ikke?
Hvad viser undersøgelsen, hvis I zoomer ind på skoletype? Er der noget som overrasker -hvorfor/ hvorfor ikke?
Hvad kan I helt generelt konkludere ud fra disse grafer? – Formuler én sætning, der ville kunne fungere som overskrift for undersøgelsen.
Makkerparrene skriver deres overskrift på et A4-papir og hænger dem op i klassen. Derefter præsenterer hvert makkerpar deres overskrift i plenum – og kommer desuden med ét eksempel på noget, de har hæftet sig særligt ved.
Drøft, om det er det samme, eleverne har lagt mærke til, og om de tror, at undersøgelsen er repræsentativ for danske unge i almindelighed.
Tip: Hvis I gerne vil dykke mere ned i statistik, kan I fx bruge denne opgave som afsæt for, at eleverne selv søger mere information i befolkningsundersøgelsen ’Danskernes sundhed 2021’.  I denne undersøgelse er der ikke noget direkte afsnit om søvn og mobilbrug, men ved at bruge søgefunktionen og søge på ordet ’søvn’ kommer der ikke mindre end 37 resultater frem, som kan være interessante at se nærmere på. I den forbindelse kan eleverne fx skrive debatindlæg ud fra de nye tal, eller de kan optage korte videosekvenser med nyhedsindslag, hvor de på et minut skal præsentere interessante fund fra undersøgelsen for hinanden.
Fag: Fx Dansk, Samfundsfag eller Matematik
Video: Thea Otte Andersen
ReloadMe er et samarbejde mellem Just Human og Red Barnet
Finansieret med midler fra Sundhedsstyrelsen og Nordea-fonden
Vi er glade for at kunne tilbyde jer alle vores materialer helt gratis.
Til gengæld ønsker vi at få en idé om, hvem der besøger vores materialer.
Derfor beder vi dig svare på:
Navn på din skole *
Tak og rigtig god fornøjelse med materialerne.
Vi behandler vi dine personoplysninger dels efter den gældende EU persondataforordning og dels efter den danske persondatalov. Læs mere om dine rettigheder, vores databehandling og persondatapolitik.